Den Nord-Cimbriske Tilskuer, 1844-06-22
Udlandet. Denurolige Stemning i Tydskland. Læserne have vistnok i den senere Tid bemærket hist og her Uroligheder i Tydskland, vel synes de ikke at være af politisk Tendents, men derimod er det egentlig den lavere Classes Kamp, mod Eiendomsbesiddere og i det Hele taget mod den mere Formuende, Fra Berlin skrives 11te Junii: "Det hedder at vores Konge som en Følge af de i Schlesien forefaldne Skrækkescener, hvilke endnu ikke ere aldeles tilenbragte, vil personlig begive sig til hiin Provinds; alle Privatberetninger ere enige i, at Urolighederne ere af en mere betænkelig Natur end de selv fremstilles i de offentlige Blade. Det er den Besiddelsesløses og den brutale Aands Kamp mod Eiendomsbesidderen, og dette finder Sted blandt de schlessiske Vævere, bekjendte for deres Nøisomhed, og Religiøsitet. Den hevngjærrige Ødelæggelsesdrift, de udøve gaaer saa vidt, at de have sønderrevet de Verler de have fundet i Fabrik herrernes Huse, og at de smaae Drenge og Piger vare allermeest beskjæftigede med at ødelægge Handels- og Regnskabsbøgerne. Da man ville brænde Husene med, raabte Væverne: "gjør det ikke, de faae ellers Assurancepenge udbetalt." de ødelagde og reve derfor Husene ned. Hvad maae der være foregaaet inden disse timide Mennesker ere blevne opirrede til Tigerens Vrede, til Kane bal Raserie? Gud allene maae dømme – efter at Kuglerne have gjort deres Flere Berliner og Breslauer Huse lide et betydeligt Tab. Saavel denne Sag, som det Kongelige Forbud mod Jndkjøb af fremmede Jernbaneactier vedligeholder den bevægede Stemning paa Berliner Børs. Handelstanden er i Anledning af Forbudet traadt i Underhandling med Finantsministeren, og denne har erklæret, at man er meget bedrøvet over at Sagen har taget en saadan Vending; at Actierne have faldet saa dybt man havde villet modarbeide den skadelige Schwindel med Jernbaneactiehandelen; men man havde ikke villet berøve de industrielle Papirer deres Værdie. Han opfordrede derfor Handelsstanden til at fremkomme med Forslag; og man troer at Staten vil meddele dens Credit-Jnstituter og Bank Ordre til Jndkjøb af Actier til solide Courser, for at opretholde Prisen. Actierne skulle ogsaa allerede have begyndt at hæve sig betydelig. - For at komme tilbage til den urolige Stemning: i München skulle i forrige Uge flere høie Statsbetjente have faaet Trudselsbreve, som indeholde: at hvis Priserne paa Levnedsmidler ikke inden Maanedens Udgang vendte tilbage til det Standpunkt de vare i de bedre Aar, ville München faae Hamborgs Skjebne!! - Den 10de Juni om Aftenen bragte en jødisk Kjøbmand i Dusseldorff en christen Dreng til Politi bureauet og beskyldte ham for at have stukket hans Søn i Armen; dette viste sig imidlertid at være urigtigt, og begge bleve bortskikkede; men udenfor Døren havde imidlertid samlet sig en Mængde Mennesker, der anfaldt Jsralitten med Trudsler og Forhaanelser, saa at han maattte flygte ind i Hovedvagten. Mængden omringede nu Vagten, og et saadant Opløb fandt Sted, at Vagten maatte træde under Gevær og med Magt adsprede Mængden, og det kom flere Steder til Haandemæng, inden det lykkedes at adsprede den. – (De seneste Efterretninger fra Berlin af 13de Juni bekræfte ogsaa at Urolighederne i Breslau ere af Betydenhed: det Frankiske Hospital og den reformeerte Kirke ere demolerede, og en Lieutenant Stranz er blevet dødelig saa ner.)